బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
GoAir దీపావళి బంపరాఫర్.. రూ.1,200కే విమాన టికెట్.. ఆఫర్ ఒక్క రోజే!
దీపావళి పండుగ వచ్చేస్తోంది. ఊరికి వెళ్లాలని ప్లాన్ చేస్తుంటే మీకోసం అదిరిపోయే ఆఫర్ అందుబాటులో ఉంది. రూ.1200తోనే విమానం ఎక్కేయవచ్చు. ఈ ఆఫర్ ఈ ఒక్క రోజు మాత్రమే అందుబాటులో ఉంటుంది.
Samayam Telugu | Updated:
Oct 17, 2019, 09:16AM IST
GoAir దీపావళి బంపరాఫర్.. రూ.1,200కే విమాన టికెట్.. ఆఫర్ ఒక్క రోజే!
హైలైట్స్
కేవలం రూ.1,200కే విమాన ప్రయాణం
గోఎయిర్ దీపావళి ఆఫర్
కేవలం 24 గంటలు మాత్రమే డిస్కౌంట్ అందుబాటులో
విమానయాన కంపెనీలు ప్రయాణికలను ఆకర్షించేందుకు వివిధ రకాల డిస్కౌట్ ఆఫర్లు ప్రకటిస్తున్నాయి. తాజాగా గోఎయిర్ కూడా అదిరిపోయే ఆఫర్ కస్టమర్ల ముందు ఉంచింది. ప్రి-దీపావళి సూపర్ సేవర్ డీల్‌ను అందుబాటులోకి తీసుకువచ్చింది. అయితే ఈ సేల్ కేవలం 24 గంటలు మాత్రమే అందుబాటులో ఉంటుంది.
గోఎయిర్ ప్రి-దీపావళి సేల్‌లో భాగంగా విమాన టికెట్లను రూ.1296 ప్రారంభ ధరతో బుక్ చేసుకోవచ్చు. డిస్కౌంట్ ఆఫర్ దేశీ, విదేశీ ప్రయాణానికి వర్తిస్తుంది. ఈ సేల్ ఈ రోజు మధ్యాహ్నం 3 గంటల వరకు అందుబాటులో ఉంటుంది. ఎవరైనా విమానంలో ప్రయాణించాలని భావిస్తే ఇప్పుడు టికెట్లు బుక్ చేసుకోండి.
Also Read: ఎస్‌బీఐ డెబిట్ కార్డుతో రూ.20 లక్షల ప్రయోజనం.. పూర్తి వివరాలు!
డిస్కౌంట్ ఆఫర్‌లో భాగంగా టికెట్లు బుక్ చేసుకున్న వారు అక్టోబర్ 20 నుంచి 23 మధ్య కాలంలో ఎప్పుడైనా ప్రయాణించొచ్చు. దీపావళి పండుగకు ఊర్లకు వెళ్లాలని భావించే వారికి ఇది మంచి ఆఫర్ అని చెప్పుకోవచ్చు. సంస్థ అధికారిక వెబ్‌సైట్ లేదా మొబైల్ యాప్ ద్వారా బుకింగ్ చేసుకునే టికెట్లకు మాత్రమే ఆఫర్ వర్తిస్తుంది.
Also Read: భారీగా పడిపోయిన వెండి.. రూ.1,100కు పైగా పతనం.. షాకిచ్చిన బంగారం ధర!
కాగా విస్తారా ఎయిర్‌లైన్ కూడా వారం రోజుల కిందల డిస్కౌంట్ ఆఫర్ ప్రకటించింది. 48 గంటల ప్రత్యేక సేల్ ఆవిష్కరించింది. ఇందులో భాగంగా కంపెనీ రూ.1,199 ప్రారంభ ధరతో బుక్ చేసుకునే అవకాశాన్ని కల్పించింది. ఇప్పుడు ఈ కంపెనీ మార్గంలోనే గోఎయిర్ కూడా నడుస్తోంది.
Also Read: ఎస్‌బీఐ ఖాతాదారులకు నవంబర్ 1 షాక్.. కొత్త నిర్ణయం అమలులోకి!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.